ਸਮੱਗਰੀ: ਅਬਰਾਂ ਡਾਲਰ ਦੇ ਮਾਲਕ ਡਾਕਟਰ ਸ਼ੇਟੀ ਇੱਕ ਜਨਸੰਘੀ ਤਾਂ ਹਨ ਪਰ ਖੁੱਲ੍ਹੇ ਵਿਚਾਰਾਂ ਦੇ। 

ਉਹ ਸ਼ਾਇਦ ਅਜਿਹੇ ਪਹਿਲੇ ਜਨਸੰਘੀ ਹੋਣਗੇ ਜਿਨ੍ਹਾਂ ਨੇ ਮੁਸਲਮਾਨਾਂ ਲਈ ਮਸਜਿਦ ਬਣਵਾਈ ਹੈ। 

ਦੁਬਈ: ਕਿਹੋ ਜਿਹੀ ਹੈ ਭਾਰਤੀ ਕਾਮਿਆਂ ਦੀ ਜ਼ਿੰਦਗੀ

ਦੁਬਈ: ਰੇਤ ਦੇ ਢੇਰਾਂ ਉੱਤੇ ਭਾਰਤੀਆਂ ਨੇ ਉਸਾਰੇ ਬੁਰਜ਼

ਅਬੂ ਧਾਬੀ ਵਿੱਚ ਉਨ੍ਹਾਂ ਦੇ ਹਸਪਤਾਲ ਵਿੱਚ ਬਣੀ ਇਹ ਮਸਜਿਦ ਛੋਟੀ ਹੈ ਪਰ ਸੋਹਣੀ ਹੈ।

ਬੇਰੁਜ਼ਗਾਰ ਤੋਂ ਅਰਬਪਤੀ ਬਣਨ ਦਾ ਰਾਜ਼ ਕੀ?

ਸ਼ੇਟੀ ਉਸ ਸਮਿਤੀ ਦੇ ਪ੍ਰਧਾਨ ਵੀ ਹਨ ਜਿਸ 'ਤੇ ਅਬੂ ਧਾਬੀ ਵਿੱਚ ਪਹਿਲੇ ਹਿੰਦੂ ਮੰਦਿਰ ਦੇ ਨਿਰਮਾਣ ਦੀ ਜ਼ਿੰਮੇਦਾਰੀ ਹੈ। 

ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ 2015 ਵਿੱਚ ਅਮੀਰਾਤ ਦਾ ਦੌਰਾ ਕੀਤਾ ਸੀ। ਉਸ ਵੇਲੇ ਮੰਦਿਰ ਲਈ ਅਬੂ ਧਾਬੀ ਸਰਕਾਰ ਨੇ ਜ਼ਮੀਨ ਦੇਣ ਦਾ ਐਲਾਨ ਕੀਤਾ ਸੀ। 

ਮੰਦਿਰ 'ਤੇ ਕੰਮ ਅਗਲੇ ਸਾਲ ਸ਼ੁਰੂ ਕਰਨ ਦੀ ਯੋਜਨਾ ਹੈ। ਇਹ ਸਾਰੀ ਜ਼ਿੰਮੇਦਾਰੀ ਸ਼ੇਟੀ ਦੇ ਮੋਢਿਆ 'ਤੇ ਹੈ। ਉਂਝ ਦੁਬਈ ਵਿੱਚ ਪਹਿਲਾਂ ਹੀ 2 ਮੰਦਿਰ ਅਤੇ ਇੱਕ ਗੁਰਦੁਆਰਾ ਹੈ।

ਹਜ਼ਾਰਾ ਪ੍ਰਵਾਸੀ ਭਾਰਤੀਆਂ ਨੇ ਅਮੀਰਾਤ ਵਿੱਚ ਮੋਦੀ ਦਾ ਸਵਾਗਤ ਕੀਤਾ ਸੀ। ਸਵਾਗਤ ਦੇ ਇਸ ਪ੍ਰੋਗ੍ਰਾਮ ਨੂੰ ਅੰਜਾਮ ਦੇਣ ਵਾਲੇ ਕੋਈ ਹੋਰ ਨਹੀਂ ਡਾਕਟਰ ਸ਼ੇਟੀ ਹੀ ਸੀ।

ਸ਼ੇਟੀ ਅਮੀਰਾਤ ਵਿੱਚ ਪੰਜ ਸਭ ਤੋਂ ਅਮੀਰ ਵਿਅਕਤੀਆਂ ਵਿੱਚੋਂ ਇੱਕ ਹਨ।

ਉਹ ਅਮੀਰਾਤ ਵਿੱਚ ਸਿਹਤ ਸੇਵਾਵਾਂ ਦੀ ਸਭ ਤੋਂ ਵੱਡੀ ਕੰਪਨੀ ਨਿਊ ਮੈਡੀਕਲ ਸੈਂਟਰ (ਐਨਐਮਸੀ) ਦੇ ਮਾਲਕ ਹਨ ਜਿਸਦੇ ਇਸ ਦੇਸ ਵਿੱਚ ਦਰਜਨਾਂ ਹਸਪਤਾਲ ਅਤੇ ਕਲੀਨਿਕ ਹਨ।

ਯੂਏਈ ਐਕਸਚੇਂਜ ਨਾਮੀ ਮਨੀ ਟ੍ਰਾਂਸਫਰ ਕੰਪਨੀ ਦੇ ਵੀ ਉਹ ਮਾਲਕ ਹਨ। 

ਇਸ ਤੋਂ ਇਲਾਵਾ ਉਨ੍ਹਾਂ ਨੇ 2014 ਵਿੱਚ ਵਿਦੇਸ਼ੀ ਮੁਦਰਾ ਕੰਪਨੀ ''ਟ੍ਰੈਵੇਕਸ'' ਨੂੰ ਖ਼ਰੀਦ ਲਿਆ ਜਿਸਦੀਆਂ 27 ਦੇਸਾਂ ਵਿੱਚ ਬ੍ਰਾਂਚਾਂ ਹਨ।

ਡਾਕਟਰ ਸ਼ੇਟੀ ਦੀ ਆਪਬੀਤੀ ਰੰਕ ਤੋਂ ਰਾਜਾ ਬਣਨ ਦੀ ਕਹਾਣੀ ਹੈ। 

ਉਹ ਕਰਨਾਟਕ ਦੇ ਉੜੂਪੀ ਵਿੱਚ 1942 'ਚ ਪੈਦਾ ਹੋਏ ਅਤੇ ਉੱਥੇ ਹੀ ਉਨ੍ਹਾਂ ਦੀ ਪੜ੍ਹਾਈ ਹੋਈ। 

ਜੇਬ ਵਿੱਚ ਕੁਝ ਪੈਸੇ ਪਾ ਕੇ ਉਹ 1973 ਵਿੱਚ ਆਪਣੀ ਕਿਸਮਤ ਅਜ਼ਮਾਉਣ ਦੁਬਈ ਪਹੁੰਚੇ। ਉਸ ਵੇਲੇ ਉਨ੍ਹਾਂ ਕੋਲ ਨੌਕਰੀ ਵੀ ਨਹੀਂ ਸੀ।

ਉਹ ਉਨ੍ਹਾਂ ਦਿਨਾਂ ਨੂੰ ਯਾਦ ਕਰਦੇ ਹੋਏ ਕਹਿੰਦੇ ਹਨ,''ਮੈਂ ਕਰਜ਼ ਲਿਆ ਅਤੇ ਕੁਝ ਡਾਲਰਾਂ ਨਾਲ ਇੱਥੇ ਆ ਗਿਆ। ਓਪਨ ਵੀਜ਼ਾ ਲੈ ਕੇ ਆਇਆ, ਕੋਈ ਨੌਕਰੀ ਨਹੀਂ ਸੀ। ਉਸ ਵੇਲੇ ਮੈਨੂੰ ਕਿਤੇ ਨੌਕਰੀ ਨਹੀਂ ਮਿਲੀ। ਮੈਂ ਹਰ ਹਾਲ ਵਿੱਚ ਕੰਮ ਕਰਨਾ ਚਾਹੁੰਦਾ ਸੀ। ਘਰ ਦੀ ਜ਼ਿੰਮੇਵਾਰੀਆਂ ਮੇਰੇ 'ਤੇ ਸੀ। ਇਸ ਲਈ ਮੈਂ ਵਾਪਿਸ ਨਹੀਂ ਗਿਆ।''

ਨੌਕਰੀ ਨਾ ਮਿਲਣ ਦੇ ਬਾਵਜੂਦ ਉਨ੍ਹਾਂ ਨੇ ਹਿੰਮਤ ਨਹੀਂ ਹਾਰੀ। ਉਹ ਭਾਰਤ ਤੋਂ ਫਾਰਮਾਸਿਸਟ ਦੀ ਡਿਗਰੀ ਲੈ ਕੇ ਦੁਬਈ ਆਏ ਸੀ। ਇਹ ਪੜ੍ਹਾਈ ਉਨ੍ਹਾਂ ਦੇ ਕੰਮ ਆਈ। 

''ਮੈਂ ਸੈਲਜ਼ਮੈਨ ਦੀ ਨੌਕਰੀ ਕੀਤੀ। ਘਰ ਘਰ ਜਾ ਕੇ ਦਵਾਈ ਵੇਚਣੀ ਸ਼ੁਰੂ ਕਰ ਦਿੱਤੀ। ਡਾਕਟਰਾਂ ਕੋਲ ਸੈਂਪਲ ਲੈ ਕੇ ਗਿਆ ਅਤੇ ਇਸ ਤਰ੍ਹਾਂ ਮੈਂ ਸਯੁੰਕਤ ਅਰਬ ਅਮੀਰਾਤ ਦਾ ਪਹਿਲਾ ਮੈਡੀਕਲ ਰਿਪਰਜ਼ੈਂਟੇਟਿਵ ਬਣ ਗਿਆ।''

ਹੌਲੀ-ਹੌਲੀ ਅਮੀਰਾਤ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
''ਮੈਂ ਜਨਸੰਘੀ ਹਾਂ। ਤੁਸੀਂ ਮੇਰੇ ਜਨਸੰਘ ਪਿਛੋਕੜ ਬਾਰੇ ਕੁਝ ਨਹੀਂ ਪੁੱਛਿਆ।'' ਇਹ ਸ਼ਬਦ ਅਬੂ ਧਾਬੀ ਵਿੱਚ ਪ੍ਰਵਾਸੀ ਭਾਰਤੀ ਡਾਕਟਰ ਬੀ ਆਰ ਸ਼ੇਟੀ ਦੇ ਹਨ। ਇਸ ਤੋਂ ਪਹਿਲਾਂ ਕਿ ਮੈਂ ਉਨ੍ਹਾਂ ਦੇ ਜਨਸੰਘ ਲਿੰਕ ਬਾਰੇ ਪੁੱਛਦਾ, ਉਹ ਇੰਟਰਵਿਊ ਦੇ ਦੌਰਾਨ ਖ਼ੁਦ ਹੀ ਬੋਲ ਪਏ।